Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 558/12/7706	Poprad, 1.10.2012
EEČ : 2-57-146-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX, nar. XXXXX, a XXXXX, nar. XXXXX, hoci mu vyživovacia povinnosť vyplýva zo Zákona o rodine a rozsudkom Okresného súdu XXXXX sp.zn.: XXXXX zo dňa 11.04.2006, právoplatným dňa 28.04.2006, bol zaviazaný prispievať na výživu XXXXX sumou 82,98 Eur mesačne a na výživu XXXXX sumou 82,98 Eur mesačne, počnúc dňom 01.04.2006, vždy do 15. dňa v mesiaci vopred k rukám matky XXXXX, si túto vyživovaciu povinnosť od 01.01.2012 do 03.09.2012 v XXXXX a inde úmyselne neplnil, čím mu takto za uvedené obdobie vznikol dlh na výživnom v sume 1.327,68 Eur, pričom obvinený XXXXX v sledovanom období nebol vedený v evidencii uchádzačov o zamestnanie na príslušnom Úrade práce, sociálnych vecí a rodiny v XXXXX,   nepoberal dávku v hmotnej núdzi a príspevky k nej, nemocenské dávky, ani dávku v nezamestnanosti, a dňa 03.09.2012 dlžné výživné v plnej výške uhradil,          
lebo zanikla trestnosť činu
Odôvodnenie:
     Uznesením povereného príslušníka Obvodného oddelenia PZ XXXXX sp. zn.: XXXXX zo dňa 06.08.2012 bolo začaté trestné stíhanie a súčasne vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe,  že ako otec XXXXX, nar. XXXXX, a XXXXX, nar. XXXXX, hoci mu vyživovacia povinnosť vyplýva zo Zákona o rodine a rozsudkom Okresného súdu XXXXX sp. zn.: XXXXX XXXXX zo dňa 11.04.2006, právoplatným dňa 28.04.2006, bol zaviazaný prispievať na výživu XXXXX sumou 82,98 Eur mesačne a na výživu XXXXX sumou 82,98 Eur mesačne, počnúc dňom 01.04.2006, vždy do 15. dňa v mesiaci vopred k rukám matky XXXXX, si túto vyživovaciu povinnosť od 1.01.2012 doposiaľ v XXXXX a inde úmyselne  neplnil, čím  mu  takto  za   uvedené obdobie vznikol dlh na výživnom v sume 1.327,68 Eur, pričom povinný v uvedenom  období nepoberal dávku a príspevky v hmotnej núdzi z príslušného Úradu práce, sociálnych vecí a rodiny, nepoberal nemocenské dávky, ani dávku v nezamestnanosti zo Sociálnej poisťovne a v hodnotenom období bol vedený v živnostenskom registri v neaktívnom stave.           

     Obvinený XXXXX k skutku, kladenému mu za vinu, vypovedal, že si je vedomý vyživovacej povinnosti voči svojim deťom - XXXXX a XXXXX, ktorej výška mu bola určená rozhodnutím súdu, svoju vyživovaciu povinnosť si v období od 01.01.2012 do 03.09.2012 neplnil, nakoľko nemal finančné prostriedky, bol nezamestnaný. V tomto období nemá žiadny príjem, nie je evidovaný na Úrade práce, sociálnych vecí a rodiny, nepoberá žiadne príspevky ani dávky v nezamestnanosti, taktiež nepoberá nemocenské dávky. Nie je ani živnostníkom. Mesačné výdavky má okolo 50,- Eur. S financiami mu pomáha jeho rodina. Dňa 03.09.2012 vkladom na účet jeho bývalej manželky XXXXX vložil sumu 1.165,- Eur a taktiež sumu 165,- Eur, teda spolu sumu 1.330,- Eur, čo považuje za úhradu dlžného výživného.

     Svedkyňa XXXXX sa vyjadrila, že rozhodnutiami súdu bola obvinenému určená výška  výživného na ich deti - XXXXX a XXXXX,  vyživovaciu povinnosť si však od 01.01.2012 neplnil. S obvineným nebola v žiadnom kontakte, o deti sa nezaujímal. Uviedla, že deti núdzou netrpeli. Dodala, že kontrolou jej osobného účtu dňa 03.09.2012 zistila, že obvinený XXXXX jej na účet zaslal finančné prostriedky v sume 1.165,- Eur a sume 165,- Eur, teda spolu 1.330,- Eur, čo považuje za zaplatenie dlžného výživného.

     V procesnom postavení poškodených osôb boli vypočuté aj deti obvineného - XXXXX a XXXXX, nakoľko sú už osobami plnoletými. Poškodená XXXXX vypovedala, že študuje na vysokej škole formou denného štúdia, nie je samostatne zárobkovo činná, o jej výživu sa stará jej mama XXXXX. Výživné je zasielané na jej osobný účet a podľa potreby jej peniaze dáva. Obvinený neuhradil výživné na jej osobu od januára 2012. Nie je s ním v žiadnom kontakte, neprejavil o ňu žiadny záujem. Dodala, že dňa 03.09.2012 zistila, že obvinený na účet jej matky zaslal celkovo sumu 1.330,- Eur, čo považuje za zaplatenie dlžného výživného. Poškodený XXXXX uviedol, že býva so svojou mamou a sestrou, stredoškolské štúdium ukončil 23.05.2012, nie je nikde zamestnaný. O jeho výživu a všetky výdavky sa stará jeho mama XXXXX. Obvinený neuhradil výživné na jeho osobu od januára 2012. Bol s ním v občasnom kontakte a to len z dôvodu, že ho bol upozorniť na neuhradenie výživného. Dodal, že dňa 03.09.2012 zistil, že obvinený na účet jeho matky zaslal celkovo sumu 1.330,- Eur, čo považuje za zaplatenie dlžného výživného.      

     Taktiež boli zabezpečené listinné dôkazy, a to rozsudok Okresného súdu XXXXX sp. zn.: XXXXX zo dňa 07.08.2002, právoplatný dňa 08.10.2002, ktorým bola obvinenému XXXXX uložená povinnosť platiť výživné na deti XXXXX a XXXXX po 33,19 Eur vždy do 15. dňa v mesiaci vopred k rukám matky, rozsudok Okresného súdu XXXXX sp. zn.: XXXXX zo dňa 11.04.2006, právoplatný dňa 28.04.2006, ktorým  bolo  výživné  zvýšené zo sumy  33,19 Eur na  sumu 82,98 Eur mesačne na každé dieťa, počnúc dňom 01.04.2006, s povinnosťou platiť výživné vždy do 15. dňa v mesiaci vopred do rúk matky, rodné listy detí, potvrdenia o štúdiu a návšteve školy, vysvedčenie o maturitnej skúške, výučný list, správy Úradu práce, sociálnych vecí a rodiny XXXXX zo  dňa 17.07.2012 a dňa  18.07.2012, podľa ktorých obvinený bol naposledy v evidencii uchádzačov o zamestnanie v čase od 21.10.2003 do 06.03.2004, a v období od 01.01.2012 nebol poberateľom dávky a príspevkov k dávke od tohto úradu, správy Sociálnej poisťovne - pobočky XXXXX zo dňa 17.07.2012 a dňa 18.07.2012, z ktorých vyplýva, že obvinený v období od 01.01.2012 nebol žiadateľom o dávku v nezamestnanosti a nebol poberateľom nemocenských dávok, taktiež  výpis zo živnostenského registra k osobe obvineného XXXXX s evidovaným neaktívnym stavom, ako aj  negatívna správa k vlastníckym vzťahom obvineného a zoznam jeho vozidiel s negatívnym zistením. Doložené boli aj charakteristiky a odpis registra trestov obvineného. 

     Podľa zabezpečeného potvrdenia o vklade na účet XXXXX obvinený XXXXX dňa 03.09.2012 zaslal na tento účet finančné prostriedky v sume 1.165,- Eur a 165,- Eur, spolu 1.330,- Eur. 

     V zmysle § 86 písm. a / Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Podľa § 215 ods. 1 písm. h / Trestného poriadku prokurátor zastaví trestné stíhanie, ak zanikla trestnosť činu. 
  
     V priebehu skráteného vyšetrovania bolo preukázané, že boli naplnené všetky znaky skutkovej podstaty prečinu zanedbania povinnej výživy podľa § 207 ods. 1 Trestného zákona, následne trestnosť činu zanikla vzhľadom k tomu, že obvinený XXXXX dodatočne splnil svoju vyživovaciu povinnosť v celom rozsahu, pričom zanedbanie povinnej výživy nespôsobilo vo vzťahu k oprávneným osobám následky, ktoré by už nebolo možné odstrániť dodatočným splnením vyživovacej povinnosti. 

     Z dôvodov vyššie uvedených preto bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie obvineného XXXXX  podľa § 215 ods. 1 písm. h / Trestného poriadku s poukazom na ustanovenie § 86 písm. a / Trestného zákona zastaviť, pretože trestnosť činu zanikla. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Mitníková
prokurátorka